
PÄÄOSASSA


Perheet:




	Laura & Erik, tytär Iina. Erikin isä Antti


	Anne & Lauro, poika Lionel


	Marjo-mummi & lapsenlapset Iiro ja Ella. Riikka ja Joonas, Iiron ja Ellan vanhemmat


	Suvi & Juha, poika Jani


	Satu, tytär Susan


	Roger ja Marco, eläketilan hoitajat


	Rehtori ja kaupungin kunnanjohtaja Lassi Väre, tytär Sisko ja serkkunsa Justus


	Kylän nimismies Nieminen, kaupungin insinööri Heimo Vanaja


	Kylän ympäristöpäällikkö Mirja Holopainen




Hevoset (suomenpienhevoset):




	Lauran Musti, Iina


	Lauran Sepeteus, Iiro


	Lauran Kiss, Susan


	Lauran Minni, Lionel


	Lauran Cherokee, Jani


	Lauran Lady, Ella




Muut tarinassa:




	Jehu, harmaa paimenkoira ja Lemmu suomenhevonen












IKÄVIÄ UUTISIA


Antti palasi kunnanhallituksen kokouksesta ja kutsui Lauran tallin osakkeenomistajat koolle. Laura, Erik, Marjo, Anne & Lauro, Satu, Juha,


Suvi, Riikka ja Joonas tulivat paikalle.


Antti pyysi kaikkia istumaan ja kertoi huonot uutiset.


	‒ Kylämme liitetään kaupunkiin ja kunnanhallituksella ei ole enää mitään mahdollisuutta vaikuttaa asiaan.



	‒ Nyt se sitten tapahtuu, huokasi Laura.



Antti nosti kätensä ja pyysi saada jatkaa.


	‒ Kaupungin laajennus sisältää junaradan rakentamisen kylään ja ympäristön pakkolunastuksen radalle sekä uusille asunnoille.



Hän näytti kartalta.


	
‒ Tämä tarkoittaa aseman tulemista meidän metsiimme ja puolet tilasta kaavoitetaan asuntoalueeksi.



Antti kertoi, ettei ympäristöselvitystä tulla tekemään ja että hakkuit alkaisivat jo varhain keväällä.


	‒ Me saamme jonkinlaisen korvauksen, mutta eihän se korvaa vahinkoja laitumillamme ja tilallamme.



Juha huomasi:


	‒ Rehutehtaan tärkeät laitumet joutuvat junaradan alle, samoin meidän sopimusviljelijöidemme tilat.



	‒ Ette tiedä vielä pahinta, kertoi Antti.



	‒ Seuraavana kaavoitetaan moottoritie läpi tiluksiamme. Eläkehevosten tilan läpi, eli se menetetään.



	‒ Vierastallit ja B & B ovat moottoritielle kaavoitetulla alueella, huomasi Marjo.



	
‒ Tehdään aloite kylän puolesta, ehdotti Laura.



Antti kertoi, ettei se auttaisi.


	‒ Uusi kaupunginjohtaja ja koulumme rehtori, Lassi Väre ajaa tätä asiaa.



Hän on aiemmassa virassaan tuhonnut paljon maaseutua ja rakentanut taloja yrityksensä Väre Oy:n toimesta.


Antti mainitsi hänen aiemmat saavutuksensa.


	‒ Oikeudessa puidaan yhä hänen ilmeisen laittomia päätöksiään.



	‒ Ei puhuta tästä vielä nuorille, ehdotti Juha.



	‒ Annetaan heille vielä viimeinen huoleton kesä.











KOULU PÄÄTTYY


Rehtori Lassi Väre piti puheen jakaen stipendit. Kuusikkoa jännitti, yleensä kaikki olivat saaneet maininnat ja stipendit. Iina odotti kielistä, Lio matematiikasta, Susan urheilusta ja Jani tietotekniikasta. Iiro oli aina saanut teknisistä töitä maininnan ja Ella biologiasta.


	‒ Tänään palkitaan stipendein seuraavat oppilaat, jotka ovat kaupungista tänne muuttaneet ja ansioituneet opiskeluissaan, Lassi Väre jatkoi.



Rehtori jakoi stipendit Justus Väreelle ja Sisko Väreelle. Loput annettiin heidän kavereilleen. Kuusikko jäi ilman.


	‒ Tässä on jotakin takana, kuiskasi Ella Iinalle.



	‒ Nepotismi, vastasi Iina.



Kuusikko onnitteli luokkakavereitaan ja toivotti hyvää kesää.


	‒ Olemme ainakin hyvät häviäjät, nauroi Ella.



Justus ja Sisko tulivat pahoittelemaan.


	‒ Ette nyt saaneet stipendejä mutta ettehän te niitä tarvitse. Teillä on rahaa yllin kyllin, varsinkin kun teidän tiluksenne pakkolunastetaan.



Kuusikko kuunteli hämmästyneenä Justuksen kehua rautatiehankkeesta.


	‒ Lunastuksen jälkeen, setäni rakentaa meidän tilamme maillenne.



Kuusikko kokoontui illalla yhteen.


	‒ Miksi tästä ei ole meille kerrottu!



	‒ Varmaankin he eivät halua meitä pelotella, puhui Lio.



Iiro haki netistä tulevan rautatien suunnitelman.


	‒ Tämä tulee meidän metsien läpi ja moottoritie tuhoaa Marjon tallit.




	‒ Sekä eläkehevosten tila jyrätään, huomasi Susan.



	‒ Ei tule onnistumaan, puhui Iina ja kehotti Iiron tutkimaan asiaa.



	‒ Ympäristötutkimusta ei ole tehty, Iiro kertoi.



	‒ Meidän pitäisi löytää liito-orava, lepakon luolia, viitasammakko ja raakkuja.



	‒ Kaikki nuo olemme nähneet, kertoi Lio.



Kuusikko päätti lähteä valokuvaamaan:


	‒ Tehdään parin viikon metsäretki, löydämme kyllä näitä kaikkia, päätti Iina.



Ella oli jopa nähnyt lepakot ja raakut.


	‒ Luotamme tulevaan biologiin, kehui Lio.











RAAKKUPURO


Kuusikko satuloi ratsunsa ja vanha Lemmu lähti kuormahevoseksi. Jehu paimenkoira otettiin mukaan. Vanhemmille kerrottiin parin viikon reissusta.


	‒ Olemme teltoilla ja otamme kuivaruokaa mukaan.



Reittiä ei ollut päätetty, oli tarkoitus majoittua keskelle metsää tai puron ääreen, jossa he muistivat nähneensä raakkuja. Mukana oli lepakkoverkko, jotta saataisiin laskettua niiden määrä. Iirolla oli hyvä puhelin, jolla hän saisi liito-oravat kuvattua.


Iina nousi Mustin selkään, Lio Minnin, Iiro ratsasti Sepeteuksella, Susan Kissillä. Cherokee sai selkäänsä Janin ja Lady Ellan. Jehu juoksi vapaana, Lemmu seurasi riimussa kuormineen. Susan sitä talutti ajoittain.

Kuusikko pystytti teltat ja jäi seuraamaan auringonlaskua.


	‒ Otetaan kuva, eiköhän kaupungissa huomata tämä luonnonkauneus, kertoi Iina.



	‒ Miten tänne voisi tulla moottoritie, suri Susan.



	‒ Ehdoton ei molemmille, päätti Jani.



Lio oli samaa mieltä:


	‒ Meidän pitää puuttua tähän asiaan.



Ratsut laidunsivat kukkaniityllä ja vähitellen nekin ryhtyivät nukkumaan.


Jehu vartioi laumaa.


Kuusikko vetäytyi telttoihinsa.


Aamulla matka jatkui.


	‒ Tänään otetaan raakuista kuvia, kertoi Iiro.



Matka purolle oli yli 10 kilometrin pituinen. Lemmu alkoi väsyä kantamuksineen. Sen kuormat purettiin muiden ratsujen selkään ja kuusikko ryhtyi kävelemään.


	‒ Annetaan Lemmun levätä, he päättivät.



	‒ Raakkupurolle on vielä pitkä matka.



Illalla he pääsivät perille.


	‒ Mitä täällä tapahtuu, kysyi Iiro ja ryhtyi kuvaamaan.



Puroa oli ylittämässä metsätalouskone.


	‒ Tämä on raakkupuro ja tätä ei saa koneella tuhota, huusi Iina.



Koneenkuljettaja nousi ulos ja kertoi että hänellä on määräys Väre Oy;n toimesta ryhtyä kaatamaan metsää ja puron ylittäminen oli pakollista.


Kuusikko ratsasti koneen eteen.


	‒ Tänne ei ole asiaa, he kertoivat.



	‒ Lauran tallit omistavat tämän maan ja purossa on raakkuja.



Koneenkuljettaja soitti puhelun ja ajoi pois.


	‒ Lassi Väreen kanssa ei kannata tapella, on tosi ilkeä mies, puhui hän.

